Šimons Žurkovskis
Šimons Pjotrs Žurkovskis (poļu: Szymon Piotr Żurkowski; dzimis 1997. gada 25. septembrī) ir poļu futbolists, spēlē pussarga pozīcijā, pārstāv Polijas futbola izlasi. Kopš 2024. gada Žurkovskis spēlē Itālijas A sērijas komandā Empoli, kas viņu īrē no Spezia. Iepriekš Žurkovskis ir spēlējis Polijas komandās Gwarek Zabrze un Górnik Zabrze, kā arī Itālijas komandās Empoli un Fiorentina. Polijas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā.